Marius Șumudică este de părere ce jucătorul său preferat de la CFR Cluj va face un sezon viitor excelent. Fostul antrenor de la Gaziantep a spus și care poate fi secretul unei performanțe de excepție în campionatul următor.
Marius Șumudică este de părere că jucătorul de la CFR Cluj face parte din categoria “strawberry”, așa cum le spun turcii fotbaliștilor care fac diferența la o echipă.
Fostul antrenor de la Gaziantep este de părere că Panagiotis Tachtsidis va avea un sezon viitor foarte bun sub îndrumarea lui Dan Petrescu.
Șumi susține că mijlocașul grec are o calitate foarte mare și că are nevoie de pregătirea de vară ca să arate maximul în SuperLiga. Lucru pe care nu l-a avut atunci când a venit la formația ardeleană.
“CFR-ul devine o forță. Și ce echipă are, ca lot zic. Toată lumea spunea de Tachtsidis. Eu eram primul care îl opream la ce se întâmplă în momentul de față în România și ce jucători sunt.
Are calitate și o să arate mai bine cu o pregătire cu Dan Petrescu. El când a venit nu a făcut pregătirea. Lui îi trebuie pregătire de vară.
Știi cum se zice în Turcia în momentul în care aduci un jucător bun, cum l-am adus eu pe Maxim și a marcat multe goluri atunci? ‘Strawberry’ (n.r. căpșună), cum e steaua de la brad, fără ea nu are farmec. D
După o astfel de pregătire, Tachtsidis o să fie un jucător care o să facă parte din categoria asta, strawberry. E genul de jucător care îți dă o pasă finală de nici nu știi (n.r. ca adversar) unde îți vine minge”, a declarat Marius Șumudică la FANATIK SUPERLIGA.
“Bîrligea trebuie să fie inteligent, să știe că are un asemenea jucător în spate și să profite enorm. Lui Otele i-a dat o pasă foarte bună cu exteriorul, nici nu a mai trebuit să facă preluare.
Eu vorbesc de Tachtsidis din punct de vedere al calității sale fotbalistice. Și mă gândesc ce ar putea să facă după o pregătire cu Dan Petrescu. Nu cred că Petrescu nu a luat în calcul acest lucru”, a mai spus Șumudică la FANATIK SUPERLIGA CU HORIA IVANOVICI.